## Esport destina 594.000 euros a 28 federacions esportives per a l’organització dels Jocs Esportius de la Comunitat Valenciana

*** L’objectiu d’estos jocs és promoure l’activitat esportiva entre la població en edat escolar i les persones amb discapacitat a través de competicions i activitats de diverses disciplines, en l’organització de les quals col·laboren els ajuntaments i federacions esportives**

Presidència de la Generalitat, a través la Direcció General d’Esport, destina 594.000 euros en ajudes a 28 federacions per a l’organització dels Jocs Esportius de la Comunitat Valenciana.

Estos jocs es convoquen anualment per la Direcció General d’Esport per a promocionar les activitats esportives entre la població en edat escolar i les persones amb discapacitat, a través de competicions i activitats relacionades amb diverses disciplines, en l’organització de les quals col·laboren els ajuntaments i federacions esportives.

Així, poden participar en els Jocs Esportius de la Comunitat Valenciana els i les esportistes que van nàixer entre l’1 de gener de 2006 i el 31 de desembre de 2019 i que estiguen escolaritzats/ades en centres educatius oficials no universitaris de la Comunitat Valenciana.

El nivell de participació general és el denominat de promoció, i hi ha també en alguns esports un nivell més competitiu com és el d’iniciació al rendiment, que constituïx la primera etapa en el camí cap a l’esport d’elit i alt rendiment.

En concret, els Jocs Esportius 2025-26 comprenen competicions de set modalitats esportives en el nivell d’iniciació (atletisme, bàsquet, handbol, natació, rugbi, triatló i voleibol) i modalitats en el nivell de promoció, entre les quals estan, a més de les set ja esmentades, altres com la pilota valenciana, esports adaptats, tenis de taula, esgrima, escacs, vela o el patinatge.

Estan oberts a la participació de tota mena d’entitats i centres docents i proposen una adaptació del fenomen competitiu i participatiu propi de l’esport tenint en compte els valors formatius i constructors de la personalitat aparellats a l’activitat esportiva, especialment en edats primerenques.

Així mateix, comprenen trobades esportives que faciliten la pràctica esportiva de persones amb discapacitat, en les quals s’adapta l’activitat quan és convenient i es fomenten la participació inclusiva, igualitària i educativa.

Els XLIV Jocs Esportius de la Comunitat Valenciana es desenrotllaran des de l’1 de setembre de 2025 fins al 31 d’agost de 2026 i les bases de competició específiques de cada una de les modalitats esportives s’establiran de comú acord amb la federació esportiva corresponent.

Fecha: 10/08/2025